Ministru kabineta rīkojuma projekta **„Par valsts nekustamā īpašuma Zemgales ielā 33A, Olainē, Olaines novadā, nodošanu Olaines novada pašvaldības īpašumā”** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sagatavotais Ministru kabineta rīkojuma projekts „Par valsts nekustamā īpašuma Zemgales ielā 33A, Olainē, Olaines novadā, nodošanu Olaines novada pašvaldības īpašumā” (turpmāk ‑ rīkojuma projekts) paredz, pamatojoties uz Publiskas personas mantas atsavināšanas likuma 43.pantu un ievērojot 42.panta pirmās daļas nosacījumus, atļaut valsts akciju sabiedrībai „Privatizācijas aģentūra” bez atlīdzības nodot Olaines novada pašvaldībai valsts nekustamo īpašumu Zemgales ielā 33A, Olainē, Olaines novadā. |
| 2. | Pašreizējā situācija un problēmas | Nekustamais īpašums Zemgales ielā 33A, Olainē, Olaines novadā (nekustamā īpašuma kadastra Nr.8009 002 0605) sastāv no zemes vienības 3200 m2 kopplatībā (zemes vienības kadastra apzīmējums 8009 002 0605).Īpašuma tiesības uz nekustamo īpašumu ir nostiprinātas Latvijas valstij valsts akciju sabiedrības „Privatizācijas aģentūra” personā Olaines pilsētas zemesgrāmatas nodalījumā Nr.80, lēmuma datums:18.06.1998.Pamatojoties uz likuma „Par zemes reformu Latvijas Republikas pilsētās” 28.panta piekto daļu ar 2009.gada 17.aprīļa aktu valsts akciju sabiedrība „Privatizācijas aģentūra” nekustamo īpašumu Zemgales ielā 33A, Olainē, Olaines novadā, nodeva valsts akciju sabiedrības „Valsts nekustamie īpašumi” valdījumā. Likuma „Par zemes reformu Latvijas Republikas pilsētās” 28.panta piektā daļa noteic, ka visos gadījumos, izņemot, ja uz zemes, par kuru līdz 2006.gada 31.augustam ir iesniegti privatizācijas ierosinājumi, atrodas valsts īpašuma objekti, kas nodoti privatizācijai vai privatizēti, valsts zemes atsavināšanu veic valsts akciju sabiedrība „Valsts nekustamie īpašumi”Saskaņā ar informāciju no Nekustamā īpašuma valsts kadastra informācijas sistēmas (turpmāk – NĪVKIS) uz zemes vienības ar kadastra apzīmējumu 8009 002 0605 atrodas būve ar kadastra apzīmējumu 8009 002 0605 001. Īpašuma tiesības uz nekustamo īpašumu (nekustamā īpašuma kadastra Nr.8009 502 0601) – nedzīvojamo ēku (būves kadastra apzīmējums 8009 002 0605 001) – Olaines pilsētas zemesgrāmatas nodalījumā Nr.100 0018 6456 ir nostiprinātas Olaines novada pašvaldībai, lēmuma datums: 15.02.2012.Valsts akciju sabiedrība 2012.gada 2.martā (reģistrēts ar Nr.2094) ir saņēmusi Olaines novada domes 2012.gada 22.februāra lēmumu (prot.Nr.2, 15.p.), kurā lūgts nodot bez atlīdzības Olaines novada pašvaldības īpašumā valstij piederošo nekustamo Zemgales ielā 33A, Olainē, Olaines novadā (nekustamā īpašuma kadastra Nr.8009 002 0605). Olaines novada pašvaldībai minētais nekustamais īpašums nepieciešams likuma „Par pašvaldībām” 15.panta pirmās daļas 6.punktā (veicināt iedzīvotāju veselīgu dzīvesveidu un sportu) noteikto funkciju izpildes organizēšanai – sporta centra ēkas uzturēšanai.Publiskas personas mantas atsavināšanas likuma 42.panta pirmā daļā ir noteikts, ka valsts nekustamo īpašumu var nodot bez atlīdzības pašvaldību īpašumā. Saskaņā ar Likuma 43.pantu lēmumu par valsts mantas nodošanu īpašumā bez atlīdzības pieņem Ministru kabinets.Ministru kabinets lēmumā par valsts nekustamā īpašuma nodošanu bez atlīdzības pašvaldības īpašumā jānosaka, kādas pašvaldību funkcijas veikšanai nekustamais īpašums tiek nodots, kā arī jāparedz nosacījumu, ka gadījumā, ja nodotais nekustamais īpašums vairs netiek izmantots pašvaldības funkciju veikšanai, pašvaldība šo īpašumu bez atlīdzības nodod valstij. Ievērojot minēto, rīkojuma projektā par valsts nekustamā īpašuma Zemgales ielā 33A, Olainē, Olaines novadā, nodošanu bez atlīdzības Olaines novada pašvaldībai paredzēti šādi nosacījumi:1. Valsts nekustamo īpašumu:1.1. izmantot pašvaldības funkcijas nodrošināšanai – veicināt iedzīvotāju veselīgu dzīvesveidu un sportu; 1.2. bez atlīdzības nodot valstij, ja tas vairs netiek izmantots Ministru kabineta rīkojumā noteikto funkcijas veikšanai. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Atbilstoši anotācijas I. sadaļas 1. un 2.punktā minētajam un ņemot vērā to, ka nekustamais īpašums Zemgales ielā 33A, Olainē, Olaines novadā, nav nepieciešams valsts pārvaldes funkciju īstenošanai, izstrādāts rīkojuma projekts par minētā nekustamā īpašuma nodošanu Olaines novada pašvaldības īpašumā |
| 5. | Projekta izstrādē iesaistītās institūcijas | Valsts akciju sabiedrība „Valsts nekustamie īpašumi”. |
| 6. | Iemesli, kādēļ netika nodrošināta sabiedrības līdzdalība | Rīkojuma projekta būtība skar Ministru kabineta kompetenci lemt par to, vai atļaut vai neatļaut valsts nekustamā īpašuma nodošanu pašvaldības īpašumā. Rīkojuma projektā risinātie jautājumi neparedz ieviest izmaiņas, kas varētu ietekmēt plašas sabiedrības intereses. |
| 7. | Cita informācija | Civillikuma 968.pants noteic, ka uz zemes uzcelta un cieši ar to savienota ēka atzīstama par tās sastāvdaļu.Rīkojuma projekta pieņemšanas rezultātā radīsies situācija, kad Olaines novada pašvaldībai būs gan zemes Zemgales ielā 33A, Olainē, Olaines novadā, gan būves Zemgales ielā 33A, Olainē, Olaines novadā, īpašnieks, līdz ar to zeme un ēka kļūtu par vienotu nekustamo īpašumu un zemesgrāmatā vienam īpašniekam piederošu būvju un zemes nodalījumi zemesgrāmatā būtu apvienojami. Taču rīkojuma projekta 2.2. apaksšpunktā ir iekļauts nosacījums, ja Olaines novada pašvaldība bez atlīdzības tai nodoto nekustamo īpašumu vairs neizmanto Ministru kabineta rīkojumā par valsts nekustamā īpašuma nodošanu bez atlīdzības īpašumā norādīto funkciju vai deleģēta pārvaldes uzdevuma veikšanai, tā šo īpašumu bez atlīdzības nodod valstij. Lai būtu iespējams īstenot Publiskas personas mantas atsavināšanas likuma 42. panta pirmās daļas noteikumus par to, ka, ja nodotais nekustamais īpašums vairs netiek izmantots Ministru kabineta rīkojumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij, būves Zemgales ielā 33A, Olainē, Olaines novadā, zemesgrāmatas nodalījums un zemes vienības Zemgales ielā 33A, Olainē, Olaines novadā, zemesgrāmatas nodalījums nav savienojami.Papildus norādām, ka vienlaicīgi ar Olaines novada pašvaldības īpašuma tiesību nostiprināšanu zemesgrāmatā tiks aktualizēts arī Rīgas rajona zemesgrāmatu nodaļas Olaines pilsētas zemesgrāmatas nodalījuma Nr. 80 III daļas 1 iedaļas ieraksts atbilstoši faktiskajai situācijai”Politikas joma – publiskās pārvaldības politika. |
|  **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2012. gads** | Turpmākie trīs gadi (tūkst. latu) |
| **2013.** | **2014.** | **2015.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. |
| 5.1. valsts pamatbudžets | Projekts šo jomu neskar. |
| 5.2. speciālais budžets | Projekts šo jomu neskar. |
| 5.3. pašvaldību budžets | Projekts šo jomu neskar. |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Olaines novada pašvaldībai radīsies izdevumi pārreģistrējot nekustamo īpašumu zemesgrāmatā uz sava vārda. Pašvaldībai būs nepieciešami līdzekļi nekustamā īpašuma apsaimniekošanai un uzturēšanai.Saskaņā ar informāciju no NĪVKIS zemes vienības ar kadastra apzīmējumu 8009 002 0605 kadastrālā vērtība 2012.gada 1.janvārī ir 20800 lati. |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgas ir valsts akciju sabiedrība „Valsts nekustamie īpašumi”, valsts akciju sabiedrība „Privatizācijas aģentūra” un Olaines novada pašvaldība. |
| 2. | Projekta izpildes ietekme uz pārvaldes funkcijām | Ar rīkojuma projektu netiek paplašinātas vai sašaurinātas valsts pārvaldes funkcijas.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Rīkojuma projekta izpildei jaunas institūcijas netiek radītas.  |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar rīkojuma projekta izpildi nav plānots likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar rīkojuma projekta izpildi nav plānots reorganizēt esošās institūcijas. |
| 6. | Cita informācija | Ministru kabineta rīkojums tiks publicēts Latvijas Republikas oficiālajā laikrakstā „Latvijas Vēstnesis”, kā arī būs pieejams bezmaksas normatīvo aktu bāzē [www.likumi.lv](http://www.likumi.lv). |

Anotācijas II, IV, V un VI sadaļa – projekts šīs jomas neskar.

Finanšu ministrs A.Vilks

11.07.2012. 15:56

1281

I.Jansone

67024921, Ieva.Jansone@vni.lv